Under rikskrystallnatten i 1938 ble synagogen stukket i brann, men brannen ble slukket etter at de lokale politimenn Wilhelm Krützfeldt og Otto Bellgardt med trukket våpen jaget folkemengden unna. Bygningen var fredet og unnslapp på dette tidspunktet videre ødeleggelser. Etter 1940 ble bygningen imidlertid beslaglagt av Wehrmacht og brukt som lagerhall for uniformer. I et luftangrep natt til 23. november 1943 ble synagogen sterkt skadet av bomber og brant ut. I 1958 ble hovedhallen revet.